AFRIKAANSE OPSOMMING: In hierdie tesis ontwikkel ons die eerste relatiwistiese model vir die berekening van 'n volledige stel (p, 2p) spin waarneembares. Verder word 'n nuwe tegniek ingevoer wat ons toelaat om die oorgangsamplitude, wat gebruik word in berekening van die verstrooings waarneembares vir die reaksie, direk te evalueer. Die invloed van verskeie medium-gemodifiseerde parameters op die verstrooide golffunksies en die NN wisselwerking word bestudeer. As gevolg van onsekerhede betreffende die лNN koppeling word beide die pseudoskalaar en pseudovektor koppeling in die nukleon-nukleon interaksie model ingesluit. Ons sluit ook twee verskillende kinematiese preskripsies in om die effektiewe NN laboratorium kinetiese energie en die massa middelpunt verstrooiings hoek, wat gebruik word vir die berekening van die NN verstrooiings amplitude, te bereken. Die doel van hierdie studie is om die effek van verskeie model parameters op 'n volledige stel spin waarneembares te ondersoek. Die studie toon dat alhoewel die analiseervermoë nie baie sensitief is vir medium effekte nie, die ander spin waarneembares soos byvoorbeeld Dnn waardevolle insig lewer. Daar word voorgestel dat die model verfyn word deur kerndistorsies as ook die meer algemele IA2 model vir die NN interaksie in te sluit.